Referat fra bestyrelsesmøde hos Angela den 7. nov. 2018

1. Jobskaber Carl Erik Maae præsenterede sig. Han er jobskaber i landdistrikterne. Han deltog i mødet for at hilsen på landsbylauget og for at præsentere arbejdet med jobskabelse og aktivitet i landdistrikterne.
2. Nyt fra arbejdsgrupperne:
   1. Tryghed og sikkerhed: -det undersøges, om der kan sættes en lygte/lampe med solceller op ved busskuret (evt. søge kommune). Der søges igen om en hjertestarter efter 1. afslag. Rampen ved vandet er beboerne selv ansvarlig for mht. rengøring/renholdelse. Der opsættes evt. et skilt ”glat rampe”. Der er undersøgt, hvor meget et nabohjælp skilt koster- ca 500 kr. – der arbejdes videre med dette. Kommunen vil ikke udvide vejen mellem nr. 1 og 2, men vil i stedet forsøge at sætte en vejbrønd op, så der ikke løber så meget vand på vejen. Spørgeskema om gadebelysning i byen. Steen og Anne kommer til alle husstande om spørger om beboernes mening om dette. Endvidere vil man forhøre sig, om der er ideer til nye tiltage.
   2. Aktivitetsudvalg:-det har været en god krolfsæson, så krolf fortsætter til foråret. Der er afholdt kaffebord, god tilslutning og fint arrangement, men lidt problemer med tilmelding. Nørkleaften har været afholdt to gange, ikke stor tilslutning, men hyggeligt. Fællesspisning og banko- gik godt og god tilslutning. Juletræs tænding den 30. nov. kl. 17 ved P-plads. Går derfra med fakler til Kays mark. (fakler egen betaling). Juletræer er delvis sponsoreret. Der skal skaffes nye kæder til træerne. Havkajak- har ikke modtaget regning for kurset denne sommer. Aktivitetsudvalget ønsker at sende invitationer til de forskellige arrangementer ud med mail.
   3. Natur og forskønnelse:- der er ikke kommet løg, som er bestilt, og træet ved vandet er ikke fjernet som lovet.
3. Der er afholdt møde i Landsbyforum bl.a. om Plustur. Landsbylauget er p.t. ikke interesseret. Der afholdes julefrokost for Landsbyforum i Kværs. Der vil der også blive gennemgået og drøftet nogle ting.
4. Hjemmeside og bosætningsfolder. Vi venter på nye foldere, som uddeles til tilflyttere. Bo deltager i Webmøde den 21. nov.
5. Rejsegilde hos Nydamselskabet. Der var fin tilslutning også fra Landsbyaluget. Vi håber på et godt samarbejde og bakker op om deres arbejde. Måske kan vi på sigt lave aktiviteter sammen med Nydamselskabet.
6. Generalforsamling- forslag den 21. feb. 2019
7. Evt. – Udvalget for Landdistrikter, Natur og Fødevarer har indkaldt landsbylaugene for at genenmgå udviklingsplanerne for de enkelte laug. Datoen for os er den 16. jan. 2019, sted ikke kendt endnu, tilmelding senere. Ejeren af Solhjem Kirsten Lorenzen fylder 70 år den 12. nov., landsbylauget giver en blomst. Angela og Anne sørger for dette. Angela spørger til nem konto og nøglekort (Betta og Tina har nøglekort). De mødes alle tre senere omkring problemet.

Ref: 8.11.2018

Anne